 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 779**

(protokols Nr. 26, 42. p.)

**Par pašvaldības ielu nosaukumu maiņu Madonas pilsētā**

 Ar Madonas novada pašvaldības domes 2024. gada 28. novembra lēmumu Nr. 728 “Par pašvaldības ielu nosaukumu maiņu” (protokols Nr. 24, 51. p.) pašvaldības dome nolēma, ka būtu jāmaina Madonas pilsētā sekojošu ielu nosaukumi uz sekojošu ielu nosaukumiem:

- Martas Riekstas iela, Madona, Madonas novads nosaukumu uz Riekstu iela, Madona, Madonas novads,

- Maskavas iela, Madona, Madonas novads nosaukumu uz Rožu iela, Madona, Madonas novads;

- Orehovozujevas iela, Madona, Madonas novads nosaukumu uz Vaijes iela, Madona, Madonas novads.

 Lēmums tika nosūtīts Valsts valodas centram atzinuma saņemšanai par ielu nosaukumu maiņu.

 Pašvaldība saņēma Valsts valodas centra 13.12.2024. vēstuli Nr. 2.1.3.1/24/3814 “Par oficiālo vietvārdu maiņu”, kur minēts, ka Valsts valodas centrs saskaņo ielu nosaukumu maiņu. No 02.05.2023. līdz 16.05.2023. tika veikta tiešsaistes aptauja iedzīvotājiem paust viedokli par vietvārdu nomaiņu.

 Administratīvo teritoriju un apdzīvoto vietu likuma 11. panta trešā daļa nosaka, ka pašvaldības dome piešķir, maina vai likvidē nosaukumus ielām pilsētās.

 Administratīvo teritoriju un apdzīvoto vietu likuma 11. panta ceturtā daļa nosaka, ka lēmumu par nosaukuma maiņu attiecīgā pašvaldība piecu darbdienu laikā pēc tā parakstīšanas nosūta Valsts zemes dienestam.

 Administratīvo teritoriju un apdzīvoto vietu likuma 13. panta ceturtā daļa nosaka, ka adresi maina saskaņā ar likumu vai pašvaldības lēmumu. Pašvaldības lēmumu var izdot arī vispārīgā administratīvā akta veidā.

 Valsts valodas likuma 18.panta pirmā daļa nosaka, ka Latvijas Republikā vietu nosaukumi veidojami un lietojami valsts valodā.

 Valsts valodas likuma 18.panta piektā daļa nosaka, ka nosaukumu veidošanu un lietošanu reglamentē Ministru kabineta noteikumi.

Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu [16. punktā](https://likumi.lv/ta/id/243610#p16) minētajā termiņā un kārtībā.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 17. punkts nosaka, ka oficiālos vietvārdus un oficiālos paralēlnosaukumus ģeogrāfiskajiem objektiem piešķir un apstiprina vietvārdu piešķīrējinstitūcijas.

 Ministru kabineta 10.01.2012. noteikumu Nr. 50 “Vietvārdu informācijas noteikumi” 24.1.apakšpunkts nosaka, ka pašvaldības, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus, maina vietvārdu statusu un precizē to rakstības formu to teritorijā esošiem adresācijas objektiem, kas noteikti normatīvajos aktos adresācijas jomā.

 Pašvaldību likuma 10. panta pirmās daļas 6. punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir piešķirt un mainīt nosaukumus ielām.

Ņemot vērā minēto un pamatojoties uz Pašvaldību likuma 10.panta pirmās daļas 6.punktu, Administratīvo teritoriju un apdzīvoto vietu likuma 11. un 12.pantu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” 161., 17. punktu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Mainīt sekojošu ielu nosaukumus:
	1. Mainīt ielas “Martas Riekstas iela, Madona, Madonas novads” (kadastra Nr. 7001 001 1285) nosaukumu uz “Riekstu iela, Madona, Madonas novads”;
	2. Mainīt ielas “Maskavas iela, Madona, Madonas novads” (kadastra Nr. 7001 001 1267, kas sastāv no zemes vienības ar kadastra apzīmējumu 7001 001 1267 un 7001 001 1646) nosaukumu uz “Rožu iela, Madona, Madonas novads”;
	3. Mainīt ielas “Orehovozujevas iela, Madona, Madonas novads” (kadastra Nr. 7001 001 1276) nosaukumu uz “Vaijes iela, Madona, Madonas novads”.
2. Uzdot Lietvedības nodaļai šo lēmumu nosūtīt Valsts zemes dienestam.
3. Uzdot Lietvedības nodaļai šo lēmumu nosūtīt publicēšanai oficiālajam izdevumam “Latvijas Vēstnesis”.
4. Uzdot Lietvedības nodaļai šo lēmumu nosūtīt Madonas novada būvvaldei izpildei.

 5. Uzdot Attīstības nodaļai publicēt informāciju par šo lēmumu pašvaldības mājaslapā un pašvaldības informatīvajā izdevumā.

 6. Noteikt, ka pašvaldība sedz izdevumus par ielu nosaukuma plākšņu un ēku numuru zīmju nomaiņu saistībā ar ielu nosaukumu maiņu.

7. Uzdot pašvaldības izpilddirektoram nodrošināt kontroli par šī lēmuma izpildi.

*Šo lēmumu var pārsūdzēt Administratīvās rajona tiesas attiecīgajā tiesu namā pēc pieteicēja adreses viena mēneša laikā no lēmuma publicēšanas oficiālajā izdevumā “Latvijas Vēstnesis”.*

Domes priekšsēdētājs A.Lungevičs

*Pujats 64807321*